
ಸಂಖ್ಯೆ: ಸಂ.ಸ/ವಾ.ಸಾ.ಸ/ಕ.ಬ್ಯಾ/2026-27                           
 ದಿನಾಂಕ: 04.08.2026
ಅಲ್ಪಾವಧಿ ಟೆಂಡರ್ ಅಧಿಸೂಚನೆ

3000 ಸಂಖ್ಯೆಯ ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳ ಪೂರೈಕೆ

ವಿಷಯ: ಕರ್ನಾಟಕ ರಾಜ್ಯ ಸೌಹಾರ್ದ ಫೆಡರಲ್ ಸಹಕಾರ ನಿಯಮಿತ, ಬೆಂಗಳೂರು ಇವರಿಗೆ 3000 ಸಂಖ್ಯೆಯ ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳ ಪೂರೈಕೆ  ಕುರಿತು.

ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿಯಮಿತ (KSSFCL) ಸಂಸ್ಥೆಗೆ 3000 ಸಂಖ್ಯೆಯ ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳ ಪೂರೈಕೆಗಾಗಿ ಏಕ-ಲಕೋಟೆ (Single Cover System) ಪದ್ಧತಿಯಲ್ಲಿ ಮುಚ್ಚಿದ ಟೆಂಡರ್‌ಗಳನ್ನು ಆಹ್ವಾನಿಸಲಾಗುತ್ತದೆ.

ಟೆಂಡರ್ ಸಲ್ಲಿಸುವವರು ಪ್ರತಿಷ್ಠಿತ ತಯಾರಕರು (Manufacturer) ಅಥವಾ ಅವರ ಅಧಿಕೃತ ವಿತರಕರು (Authorized Dealer) ಆಗಿರಬೇಕು. ಅಗತ್ಯ ತಾಂತ್ರಿಕ ವಿವರಗಳು ಹಾಗೂ ವಿಶೇಷಣಗಳು ಟೆಂಡರ್ ದಾಖಲೆಯಲ್ಲಿ ನೀಡಲಾಗಿದೆ.

ಟೆಂಡರ್ ಅನ್ನು ಕೆಳಕಂಡ ವಿಳಾಸಕ್ಕೆ ಸಲ್ಲಿಸಬೇಕು:

ವ್ಯವಸ್ಥಾಪಕ ನಿರ್ದೇಶಕರು
ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ.,
ನಂ.68, 18ನೇ ಅಡ್ಡರಸ್ತೆ, ಮಾರ್ಗೋಸಾ ರಸ್ತೆ,
ಮಲ್ಲೇಶ್ವರಂ, ಬೆಂಗಳೂರು–560055.

ಟೆಂಡರ್ ದಾಖಲೆಯನ್ನು 11.08.2026 ರಂದು ಮಧ್ಯಾಹ್ನ 3.00 ಗಂಟೆಯೊಳಗೆ ಮೇಲ್ಕಂಡ ಕಚೇರಿಯ ಟೆಂಡರ್ ಪೆಟ್ಟಿಗೆಯಲ್ಲಿ ಹಾಕಬೇಕು. ಟೆಂಡರ್‌ಗಳನ್ನು ಅದೇ ದಿನ ಸಂಜೆ 4.00 ಗಂಟೆಗೆ ತೆರೆಯಲಾಗುವುದು. ಟೆಂಡರ್ ಸಲ್ಲಿಸಿದವರು ಅಥವಾ ಅವರ ಅಧಿಕೃತ ಪ್ರತಿನಿಧಿಗಳು ಹಾಜರಿರಬಹುದು. ಯಾವುದೇ ಹಂತದಲ್ಲಿ ಯಾವುದೇ ಕಾರಣ ನೀಡದೆ ಟೆಂಡರ್ ಅನ್ನು ರದ್ದುಗೊಳಿಸುವ ಹಕ್ಕನ್ನು ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರ ನಿ., ಬೆಂಗಳೂರು (KSSFCL)  ಕಾಯ್ದಿರಿಸಿಕೊಂಡಿರುತ್ತದೆ.

ಸಹಿ/-
(ಶರಣಗೌಡ ಜಿ. ಪಾಟೀಲ)
ವ್ಯವಸ್ಥಾಪಕ ನಿರ್ದೇಶಕರು
ಟೆಂಡರ್ ದಾಖಲೆ

ಸಾಮಾನ್ಯ ಮಾಹಿತಿ

	ಕ್ರಮ ಸಂಖ್ಯೆ
	ವಿವರ
	ಮಾಹಿತಿ

	1
	ಟೆಂಡರ್ ಸಲ್ಲಿಕೆ ಕೊನೆಯ ದಿನಾಂಕ
	10.08.2026  ಸಂಜೆ 3:00

	2
	ಟೆಂಡರ್ ತೆರೆಯುವ ದಿನಾಂಕ ಮತ್ತು ಸಮಯ
	10.08.2026  ಸಂಜೆ 4.00

	3
	ಟೆಂಡರ್ ಅರ್ಜಿ ಶುಲ್ಕ( GST ಸೇರಿ)
	₹1,000/-

	4
	ಇಎಂಡಿ ಮೊತ್ತ
	₹20,000/-

	5
	ಟೆಂಡರ್ ತೆರೆಯುವ ಸ್ಥಳ
	ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ., ನಂ.68, 18ನೇ ಅಡ್ಡರಸ್ತೆ, ಮಾರ್ಗೋಸಾ ರಸ್ತೆ, ಮಲ್ಲೇಶ್ವರಂ, ಬೆಂಗಳೂರು–560055.


(A) ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ., ಬೆಂಗಳೂರು (KSSFCL) ಕುರಿತು: ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರ ನಿ., ಬೆಂಗಳೂರು, ಇದು ಶಾಸನಬದ್ಧ ಸಂಸ್ಥೆಯಾಗಿದ್ದು, ಕರ್ನಾಟಕ ಸೌಹಾರ್ದ ಸಹಕಾರಿ ಕಾಯ್ದೆ–1997ರ ಅಡಿಯಲ್ಲಿ ನೋಂದಾಯಿತವಾದ ಸೌಹಾರ್ದ ಸಹಕಾರಿಗಳ ಮಾತೃ ಸಂಸ್ಥೆಯಾಗಿದೆ. ಜೊತೆಗೆ ರಾಜ್ಯದ ಸೌಹಾರ್ದ ಸಹಕಾರಿಗಳ ಅಭಿವೃದ್ಧಿಗಾಗಿ ಹಲವಾರು ಬಗೆಯ ತರಬೇತಿ ಕಾರ್ಯಕ್ರಮಗಳನ್ನು ರಾಜ್ಯಾದ್ಯಂತ ಹಮ್ಮಿಕೊಳ್ಳುತ್ತ ಬಂದಿದೆ. ಸಂಯುಕ್ತ ಸಹಕಾರಿಯು ದೇಶದಲ್ಲಿಯೇ ಮಾದರಿ ಸಹಕಾರಿ ಸಂಸ್ಥೆಯಾಗಿ ಕಾರ್ಯನಿರ್ವಹಿಸುತ್ತಿದೆ.

(B)  ಷರತ್ತುಗಳು ಮತ್ತು ನಿಯಮಗಳು

· ಉಲ್ಲೇಖಿಸಲಾದ ದರವು ಎಲ್ಲಾ ತೆರಿಗೆಗಳು/ಸುಂಕಗಳು, ಸರಕು ಸಾಗಣೆ, ಲೋಡಿಂಗ್, ಅನ್‌ಲೋಡಿಂಗ್ ಹಾಗೂ ನಿರ್ವಹಣಾ ಶುಲ್ಕಗಳನ್ನು ಒಳಗೊಂಡಿರಬೇಕು. ಯಾವುದೇ ಹೆಚ್ಚುವರಿ ಶುಲ್ಕವನ್ನು ಪಾವತಿಸಲಾಗುವುದಿಲ್ಲ. ಕೊಟೇಷನ್‌ನಲ್ಲಿ ಜಿಎಸ್‌ಟಿ (GST) ನೋಂದಣಿ ಸಂಖ್ಯೆಯನ್ನು ಕಡ್ಡಾಯವಾಗಿ ನಮೂದಿಸಬೇಕು. ದರಗಳು ಮತ್ತು ತೆರಿಗೆಗಳನ್ನು ಪ್ರತ್ಯೇಕವಾಗಿ ನಮೂದಿಸಬೇಕು. 

· ಆದೇಶವನ್ನು ಕನಿಷ್ಠ ದರ (L-1) ಉಲ್ಲೇಖಿಸಿರುವ ಅರ್ಹ ಸಂಸ್ಥೆ/ಏಜೆನ್ಸಿಗೆ ನೀಡಲಾಗುವುದು. 

· ಸಲ್ಲಿಸಲಾದ ದರವು ಟೆಂಡರ್ ತೆರೆಯುವ ದಿನಾಂಕದಿಂದ 60 (ಅರವತ್ತು) ದಿನಗಳವರೆಗೆ ಮಾನ್ಯವಾಗಿರಬೇಕು. 

· ಪ್ರಸ್ತಾವನೆ ಸಲ್ಲಿಸುವ ಪ್ರತಿಷ್ಠಿತ ತಯಾರಕರು ಅಥವಾ ಅವರ ಅಧಿಕೃತ ವಿತರಕರು ಜಿಎಸ್‌ಟಿ (GST) ಅಡಿಯಲ್ಲಿ ನೋಂದಾಯಿತರಾಗಿರಬೇಕು. ಪ್ರಸ್ತಾವನೆಯೊಂದಿಗೆ ಜಿಎಸ್‌ಟಿ ನೋಂದಣಿ ಸಂಖ್ಯೆ (GSTIN) ಹಾಗೂ ಪ್ಯಾನ್ (PAN) ಪ್ರತಿಯನ್ನು ಕಡ್ಡಾಯವಾಗಿ ಸಲ್ಲಿಸಬೇಕು. 

· ಅಗತ್ಯವಿರುವ ಕಸ್ಟಮೈಸ್ ಮಾಡಿದ ಬ್ಯಾಗ್ (Customized Bag)‌ನ ತಾಂತ್ರಿಕ ವಿಶೇಷಣಗಳು ಅನುಬಂಧ–ಸಿ (Annexure-C) ಯಲ್ಲಿ ನೀಡಲಾಗಿದೆ. 

· ಟೆಂಡರ್‌ದಾರರು ಕಸ್ಟಮೈಸ್ ಮಾಡಿದ ಬ್ಯಾಗ್ (Customized Bag) ಮಾರಾಟ ಮಾಡಲು ತಯಾರಕರಿಂದ ನೀಡಲಾದ ಅಧಿಕೃತ ಅಧಿಕಾರ ಪತ್ರ (Authorization Letter) ಅನ್ನು ಕಡ್ಡಾಯವಾಗಿ ಸಲ್ಲಿಸಬೇಕು. 

· ನಿಗದಿತ ಪ್ರಮಾಣದ Earnest Money Deposit (EMD) ಹಾಗೂ ಅಗತ್ಯ ದಾಖಲೆಗಳಿಲ್ಲದೆ ಸ್ವೀಕರಿಸಲಾದ ಟೆಂಡರ್‌ಗಳನ್ನು ಪರಿಗಣಿಸಲಾಗುವುದಿಲ್ಲ. 

· ಟೆಂಡರ್‌ದಾರರು ಕಪ್ಪುಪಟ್ಟಿಗೆ (Blacklisting) ಸೇರಿಸದಿರುವ ಕುರಿತು ಸ್ವಯಂ ಘೋಷಣಾ ಪತ್ರವನ್ನು (Annexure–A) ನಿಗದಿತ ನಮೂನೆಯಲ್ಲಿ ಕಡ್ಡಾಯವಾಗಿ ಸಲ್ಲಿಸಬೇಕು. 
· ಟೆಂಡರ್‌ದಾರರು ಟೆಂಡರ್‌ ಅನ್ನು ಸಲ್ಲಿಸುವ ಸಂದರ್ಬದಲ್ಲಿ ಅನುಬಂಧ–ಸಿ (Annexure-C) ಯಲ್ಲಿ ತಿಳಿಸಿರುವ ವಿಶೇಷಣಗಳನ್ನು ಹೊಂದಿರುವ ಒಂದು ಮಾದರಿಯ ಬ್ಯಾಗ್‌ ಅನ್ನು ಸಲ್ಲಿಸಬೇಕು.
(C) ಟೆಂಡರ್ ಸಲ್ಲಿಸುವ ವಿಧಾನ (Mode of Submission)
1. ಟೆಂಡರ್‌ಗಳನ್ನು ವ್ಯವಸ್ಥಾಪಕ ನಿರ್ದೇಶಕರು, ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿಯಮಿತ (KSSFCL), ಬೆಂಗಳೂರು ಇವರಿಗೆ ಉದ್ದೇಶಿಸಿ ಮಾತ್ರ ಸಲ್ಲಿಸಬೇಕು. 

2. ಟೆಂಡರ್‌ಗಳನ್ನು ಟೆಂಡರ್ ಸೂಚನೆಯಲ್ಲಿ ನಮೂದಿಸಿರುವ ನಿಗದಿತ ದಿನಾಂಕ ಮತ್ತು ಸಮಯದೊಳಗೆ ಸ್ವತಃ ಹಾಜರಾಗಿ ಸಲ್ಲಿಸಬಹುದು. ಅಂತಹ ಟೆಂಡರ್‌ಗಳನ್ನು KSSFCL, ಬೆಂಗಳೂರು ಕಚೇರಿಯ ಸ್ವಾಗತಾಲಯ ಪ್ರದೇಶದಲ್ಲಿ ಇರಿಸಲಾದ ಟೆಂಡರ್ ಪೆಟ್ಟಿಗೆ (Tender Box) ಯಲ್ಲಿ ಹಾಕಬಹುದು. 

3. ಟೆಂಡರ್‌ಗಳನ್ನು KSSFCL, ಬೆಂಗಳೂರುಯ ಸ್ಥಾಪನಾ ವಿಭಾಗದಿಂದ (Establishment Department) ಪಡೆದ ನಿಗದಿತ ಟೆಂಡರ್ ದಾಖಲೆಯಲ್ಲಿಯೇ ಅಥವಾ KSSFCL ವೆಬ್‌ಸೈಟ್‌ನಿಂದ ಡೌನ್‌ಲೋಡ್ ಮಾಡಿಕೊಂಡ ನಿಗದಿತ ಟೆಂಡರ್ ದಾಖಲೆಯಲ್ಲಿಯೇ ಸಲ್ಲಿಸಬೇಕು. 

 (D) Earnest Money Deposit (EMD)ಇಎಂಡಿ:
1. ₹20,000/- ಮೊತ್ತದ ಡಿಮ್ಯಾಂಡ್ ಡ್ರಾಫ್ಟ್ ಅಥವಾ ಪೇ ಆರ್ಡರ್ ಅನ್ನು ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ., ಬೆಂಗಳೂರು ಇವರ ಪರವಾಗಿ ಲಗತ್ತಿಸಬೇಕು. 

2. ಇಎಂಡಿ ಇಲ್ಲದ ಟೆಂಡರ್ ತಿರಸ್ಕರಿಸಲಾಗುತ್ತದೆ. 

3. ಇಎಂಡಿ ಮೇಲೆ ಯಾವುದೇ ಬಡ್ಡಿ ನೀಡಲಾಗುವುದಿಲ್ಲ. 

4. ಚೆಕ್ ಹಾಗೂ ಬ್ಯಾಂಕ್ ಗ್ಯಾರಂಟಿ ಸ್ವೀಕರಿಸಲಾಗುವುದಿಲ್ಲ.

(ಇ) ವಿತರಣೆ (Delivery):
ಆಯ್ಕೆಯಾದ ಟೆಂಡರ್‌ದಾರರು ಖರೀದಿ ಆದೇಶ (Purchase Order) ನೀಡಿದ ದಿನಾಂಕದಿಂದ 10 (ಹತ್ತು) ದಿನಗಳೊಳಗೆ ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳನ್ನು ಸರಬರಾಜು ಮಾಡಬೇಕು.
(ಎಫ್) ಪಾವತಿ ಷರತ್ತುಗಳು (Payment Terms):
ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳನ್ನು ಸುರಕ್ಷಿತವಾಗಿ ಹಾಗೂ ತೃಪ್ತಿಕರವಾಗಿ ಸಂಪೂರ್ಣವಾಗಿ ಸರಬರಾಜು ಮಾಡಿದ ನಂತರ ಪೂರ್ಣ ಮೊತ್ತವನ್ನು ಪಾವತಿಯನ್ನು ಮಾಡಲಾಗುವುದು.
(ಜಿ) ನ್ಯಾಯವ್ಯಾಪ್ತಿ (Jurisdiction for Legal Proceedings):
ಈ ಒಪ್ಪಂದಕ್ಕೆ ಸಂಬಂಧಿಸಿದಂತೆ ಉದ್ಭವಿಸುವ ಯಾವುದೇ ವಿವಾದ, ದಾವೆ ಅಥವಾ ಕಾನೂನು ಕ್ರಮಗಳನ್ನು ಬೆಂಗಳೂರು ನಗರ ವ್ಯಾಪ್ತಿಯ ನ್ಯಾಯಾಲಯಗಳಲ್ಲಿ ಮಾತ್ರ ದಾಖಲಿಸಬೇಕು ಮತ್ತು ಅವುಗಳಿಗೆ ಮಾತ್ರ ನ್ಯಾಯಾಲಯ ವ್ಯಾಪ್ತಿ ಇರುತ್ತದೆ.

(ಎಚ್) ದಂಡ (Penalty):
ಆಯ್ಕೆಯಾದ ಟೆಂಡರ್‌ದಾರರು ನಿಗದಿತ ಅವಧಿಯೊಳಗೆ ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳನ್ನು ಸರಬರಾಜು ಮಾಡಲು ವಿಫಲರಾದಲ್ಲಿ, ಒಪ್ಪಂದದ ಇತರೆ ಪರಿಹಾರ ಕ್ರಮಗಳಿಗೆ ಧಕ್ಕೆಯಾಗದಂತೆ, ಒಟ್ಟು ಟೆಂಡರ್ ಮೌಲ್ಯದ ಶೇ.0.5 (ಅರ್ಧ ಶೇಕಡಾ) ದಂಡವನ್ನು ಪ್ರತಿ ದಿನಕ್ಕೆ ವಿಧಿಸಲಾಗುವುದು.

ಟೆಂಡರ್‌ದಾರರು ಅವಧಿ ವಿಸ್ತರಣೆಯನ್ನು ಕೋರಿದಲ್ಲಿ, ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿಯಮಿತ (KSSFCL), ಬೆಂಗಳೂರು ತನ್ನ ವಿವೇಚನೆಯ ಮೇರೆಗೆ ದಂಡದೊಂದಿಗೆ ಅಥವಾ ದಂಡವಿಲ್ಲದೆ ಅವಧಿ ವಿಸ್ತರಣೆಯನ್ನು ನೀಡಬಹುದು.

ಟೆಂಡರ್‌ದಾರರು ನಿಬಂಧನೆಗಳನ್ನು ಪಾಲನೆ ಮಾಡದಿದ್ದಲ್ಲಿ, ಅಗತ್ಯವಿದ್ದಲ್ಲಿ, ಸರಕುಗಳನ್ನು ಪ್ರಚಲಿತ ಮಾರುಕಟ್ಟೆ ದರದಲ್ಲಿ ಬೇರೆ ಮೂಲದಿಂದ ಖರೀದಿಸುವ ಹಕ್ಕು KSSFCL, ಬೆಂಗಳೂರುಗೆ ಇರುತ್ತದೆ. ಈ ಸಂದರ್ಭದಲ್ಲಿ ಉಂಟಾಗುವ ಹೆಚ್ಚುವರಿ ವೆಚ್ಚ ಅಥವಾ ನಷ್ಟವನ್ನು ಆಯ್ಕೆಯಾದ ಟೆಂಡರ್‌ದಾರರಿಂದ ವಸೂಲಿ ಮಾಡಲಾಗುವುದು. ಜೊತೆಗೆ, ಅವರು ಠೇವಣಿ ಇಟ್ಟಿರುವ Earnest Money Deposit – EMDಯನ್ನು ಮುಟ್ಟುಗೋಲು (Forfeit) ಹಾಕುವ ಹಕ್ಕನ್ನು KSSFCL, ಬೆಂಗಳೂರು ಹೊಂದಿರುತ್ತದೆ.

ಈ ಟೆಂಡರ್‌ನಲ್ಲಿರುವ ಎಲ್ಲಾ ನಿಯಮಗಳನ್ನು ಪಾಲಿಸುತ್ತೇವೆಂದು ಈ ಮೂಲಕ ಪ್ರಮಾಣಿಕರಿಸುತ್ತೇವೆ.

ತಯಾರಕರು ಅಥವಾ ಅವರ ಅಧಿಕೃತ ವಿತರಕರ ಸಹಿ
(ಟೆಂಡರ್‌ದಾರರ ಪೂರ್ಣ ಸಹಿ ಹಾಗೂ ಅಧಿಕೃತ ಮುದ್ರೆ)

ದಿನಾಂಕ: ___________________

ಸ್ಥಳ: ___________________
ಅನುಬಂಧ – ಎ (Annexure – A)
ಘೋಷಣಾ ಪತ್ರ (UNDERTAKING)
ನಾನು/ನಾವು
..............................................................................................................
(ಸ್ಥಳೀಯ ವಿಳಾಸ / ಶಾಶ್ವತ ವಿಳಾಸ)
ಈ ಮೂಲಕ ವಿಧಿವತ್ತಾಗಿ ಘೋಷಿಸುವುದೇನೆಂದರೆ, ನಾನು/ನಾವು ಇದುವರೆಗೆ ಕೆಲಸ ಮಾಡಿರುವ ಅಥವಾ ಪ್ರಸ್ತುತ ಕಾರ್ಯನಿರ್ವಹಿಸುತ್ತಿರುವ ಯಾವುದೇ ಸಂಸ್ಥೆ/ಕಚೇರಿಯಿಂದ ಕಪ್ಪುಪಟ್ಟಿಗೆ (Blacklisted) ಸೇರಿಸಲ್ಪಟ್ಟಿಲ್ಲ.

ಮೇಲಿನ ಮಾಹಿತಿಯು ನನ್ನ/ನಮ್ಮ ತಿಳುವಳಿಕೆಯ ಮಟ್ಟಿಗೆ ಸತ್ಯ ಹಾಗೂ ಸರಿಯಾಗಿದ್ದು, ಯಾವುದೇ ಮಾಹಿತಿಯು ತಪ್ಪು ಎಂದು ಕಂಡುಬಂದಲ್ಲಿ, ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿಯಮಿತ (KSSFCL) ಕೈಗೊಳ್ಳುವ ಯಾವುದೇ ಕ್ರಮಕ್ಕೆ ನಾನು/ನಾವು ಬದ್ಧರಾಗಿರುತ್ತೇವೆ.

ತಯಾರಕರು ಅಥವಾ ಅವರ ಅಧಿಕೃತ ವಿತರಕರ ಸಹಿ
(ಟೆಂಡರ್‌ದಾರರ ಪೂರ್ಣ ಸಹಿ ಹಾಗೂ ಸಂಸ್ಥೆಯ ಅಧಿಕೃತ ಮುದ್ರೆಯೊಂದಿಗೆ)

ದಿನಾಂಕ: ______________________

ಸ್ಥಳ: ________________________

ಅನುಬಂಧ – ಬಿ (Annexure – B)

ದರಪಟ್ಟಿ (PRICE BID)
ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿಯಮಿತ (KSSFCL), ಬೆಂಗಳೂರುಗೆ 3000 ಸಂಖ್ಯೆಯ ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳ (Customized Bags) ಸರಬರಾಜು.
	ಕ್ರ.ಸಂ


	ಕೆಲಸದ ವಿವರ (Scope of Work)
	ಪ್ರಮಾಣ (Qty)
	ಒಟ್ಟು ಮೊತ್ತ (ರೂ.)
(ತೆರಿಗೆ ಹೊರತುಪಡಿಸಿ)

	01
	ಕಚೇರಿಯ ಹೆಸರನ್ನು ಮುದ್ರಿಸಿರುವ ಕಸ್ಟಮೈಸ್ ಮಾಡಿದ ಬ್ಯಾಗ್‌ಗಳ (Customized Bags) ಸರಬರಾಜು
	3000
	

	GST : ........................................................

ಒಟ್ಟು ಮೊತ್ತ (ಅಂಕಿಗಳಲ್ಲಿ): ₹ ______________________

ಒಟ್ಟು ಮೊತ್ತ (ಅಕ್ಷರಗಳಲ್ಲಿ): ........................................................


ತಯಾರಕರು ಅಥವಾ ಅವರ ಅಧಿಕೃತ ವಿತರಕರ ಸಹಿ
(ಟೆಂಡರ್‌ದಾರರ ಪೂರ್ಣ ಸಹಿ ಹಾಗೂ ಅಧಿಕೃತ ಮುದ್ರೆಯೊಂದಿಗೆ)

ದಿನಾಂಕ: ______________________

ಸ್ಥಳ: ________________________

ಅನುಬಂಧ – ಸಿ (Annexure – C)
ಕಸ್ಟಮೈಸ್ ಮಾಡಿದ ಬ್ಯಾಗ್‌ನ ತಾಂತ್ರಿಕ ವಿಶೇಷಣಗಳು (Customized Bag Specifications)
ಕಾರ್ಯನಿರ್ವಾಹಕ (Executive) ಆಫೀಸ್ ಕಮ್ ಬ್ಯಾಕ್‌ಪ್ಯಾಕ್ ಬ್ಯಾಗ್ – ತಾಂತ್ರಿಕ ವಿಶೇಷಣಗಳು

1. ಬ್ಯಾಗ್ ಅನ್ನು Original Darshan Cord Matty ಫ್ಯಾಬ್ರಿಕ್‌ನಿಂದ ತಯಾರಿಸಿರಬೇಕು.

2. ಬ್ಯಾಕ್‌ಪ್ಯಾಕ್ ಬ್ಯಾಗ್‌ನಲ್ಲಿ ಎರಡು ಕಡೆಗಳಲ್ಲಿ ಕೈಗಳಿಂದ ಹಿಡಿದುಕೊಂಡು ಸಾಗಿಸಲು ಅನುಕೂಲವಾಗುವ ಹ್ಯಾಂಡಲ್‌ಗಳು (Dual Carrying Handles) ಹಾಗೂ ಉದ್ದವನ್ನು ಹೊಂದಾಣಿಕೆ ಮಾಡಬಹುದಾದ ಎರಡು ಮೃದುವಾದ (Padded) ಭುಜದ ಪಟ್ಟಿಗಳು (Shoulder Straps) ಇರಬೇಕು.

3. ಬ್ಯಾಗ್‌ನ ಅಂದಾಜು ಗಾತ್ರವು ಈ ಕೆಳಗಿನಂತಿರಬೇಕು:

· ಎತ್ತರ : 18.5 ಇಂಚುಗಳು
· ಅಗಲ : 13 ಇಂಚುಗಳು
· ಆಳ (Gusset) : 7.5 ಇಂಚುಗಳು
4. ಬ್ಯಾಗ್‌ನಲ್ಲಿ ಮೇಲ್ಭಾಗದಲ್ಲಿ ಜಿಪ್‌ ಹೊಂದಿರುವ ಎರಡು ಮುಖ್ಯ ವಿಭಾಗಗಳು (Main Compartments), ಮುಂಭಾಗದಲ್ಲಿ ಜಿಪ್‌ ಹೊಂದಿರುವ ಒಂದು ವಿಭಾಗ (Front Compartment) ಹಾಗೂ ಹಿಂಭಾಗದಲ್ಲಿ ಜಿಪ್‌ ಹೊಂದಿರುವ ಒಂದು ಪಾಕೆಟ್ (Rear Pocket) ಇರಬೇಕು.

5. ಮುಂಭಾಗದ ಜಿಪ್‌ ವಿಭಾಗದಲ್ಲಿ ಪೆನ್‌ಗಳನ್ನು ಇಡಲು ಪ್ರತ್ಯೇಕ ಹೋಲ್ಡರ್‌ಗಳು ಹಾಗೂ ವಿಸಿಟಿಂಗ್ ಕಾರ್ಡ್/ಯುಟಿಲಿಟಿ ಪೌಚ್ (Visiting Card/Utility Pouch) ಒದಗಿಸಿರಬೇಕು.

6. ಮುಖ್ಯ ವಿಭಾಗಗಳಲ್ಲಿ ಒಂದರಲ್ಲಿ 6 ಮಿ.ಮೀ. ದಪ್ಪದ PP ಫೋಮ್ ಪ್ಯಾಡಿಂಗ್ ಹೊಂದಿರುವ ಲ್ಯಾಪ್‌ಟಾಪ್ ಪೌಚ್ (Laptop Sleeve) ಇರಬೇಕು ಹಾಗೂ ಲ್ಯಾಪ್‌ಟಾಪ್ ಅನ್ನು ಸುರಕ್ಷಿತವಾಗಿ ಹಿಡಿದಿಡಲು ವೆಲ್ಕ್ರೋ (Velcro) ಪಟ್ಟಿಯ ವ್ಯವಸ್ಥೆ ಹೊಂದಿರಬೇಕು.

7. ಮತ್ತೊಂದು ಮುಖ್ಯ ವಿಭಾಗವು ಸಂಪೂರ್ಣವಾಗಿ ತೆರೆಯಬಹುದಾದ (Full Open) ಮಾದರಿಯಲ್ಲಿ ಇರಬೇಕು.

8. ಬ್ಯಾಗ್‌ನ ಹಿಂಭಾಗದಲ್ಲಿ ಭುಜದ ಪಟ್ಟಿಗಳು ದೀರ್ಘಕಾಲ ಹೊತ್ತುಕೊಂಡು ಸಾಗಿಸಲು ಅನುಕೂಲಕರವಾಗಿರಬೇಕು.

9. ಬ್ಯಾಗ್‌ನ ಒಂದು ಬದಿಯಲ್ಲಿ ಉತ್ತಮ ಗುಣಮಟ್ಟದ ಆಮದು ಮಾಡಿದ (Imported) ಮೆಶ್ (Mesh) ವಾಟರ್ ಬಾಟಲ್ ಹೋಲ್ಡರ್ ಇರಬೇಕು.

10. ಬ್ಯಾಗ್‌ನ ತಳಭಾಗವು ಬಲವರ್ಧಕ ಪದರ (Bottom Reinforcement Pad) ಹೊಂದಿದ್ದು, ಹೆಚ್ಚಿನ ಬಾಳಿಕೆ ಮತ್ತು ಸುರಕ್ಷತೆಯನ್ನು ಒದಗಿಸುವಂತಿರಬೇಕು.

11. ಎಲ್ಲಾ ಜಿಪ್‌ಗಳು ನಂ. 10 ಗಾತ್ರದ ಹೆವಿ-ಡ್ಯೂಟಿ (Heavy Duty), ಪ್ರೀಮಿಯಂ ಗುಣಮಟ್ಟದ ಆಗಿರಬೇಕು ಹಾಗೂ ನಂ. 10 Sun Special Runner ಅಥವಾ ಅದಕ್ಕೆ ಸಮಾನ ಅಥವಾ ಹೆಚ್ಚಿನ ಗುಣಮಟ್ಟದ ರನ್ನರ್‌ಗಳನ್ನು ಹೊಂದಿರಬೇಕು.

12. ಬ್ಯಾಗ್‌ನ ಒಳಭಾಗವು ಸಂಪೂರ್ಣವಾಗಿ ದಪ್ಪ ಹಾಗೂ ಜಲನಿರೋಧಕ (Waterproof) ನೈಲಾನ್ ಲೈನಿಂಗ್ ವಸ್ತುವಿನಿಂದ ಹೊದಿಕೆಯಾಗಿರಬೇಕು.

13. ಪ್ರತಿಯೊಂದು ಬ್ಯಾಗ್‌ನ ಮೇಲೂ ಸಂಸ್ಥೆಯ ಅಧಿಕೃತ ಲೋಗೋವನ್ನು ನಿಗದಿತ ಸ್ಥಳದಲ್ಲಿ ಉತ್ತಮ ಗುಣಮಟ್ಟದಲ್ಲಿ ಶಾಶ್ವತವಾಗಿ ಮುದ್ರಿಸಿರಬೇಕು.

ಗುತ್ತಿಗೆದಾರರ ಸಹಿ
(ಟೆಂಡರ್‌ದಾರರ ಪೂರ್ಣ ಸಹಿ ಹಾಗೂ ಅಧಿಕೃತ ವಿತರಕರ ಮುದ್ರೆಯೊಂದಿಗೆ)
